SEITSMENDA KOOSSEISU

MÄÄRUS

Haapsalu,				31. jaanuar 2014 nr 
									Eelnõu

Haapsalu Linnavolikogu 29.05.2009 
määruse nr 85 kehtetuks tunnistamine

Määrus kehtestatakse haldusmenetluse seaduse § 68 lg 2 alusel.

§ 1. Tunnistada kehtetuks Haapsalu Linnavolikogu 29.05.2009 määrus nr 85 „Haapsalu linna huvikoolide pedagoogide kvalifikatsiooninõuded ja atesteerimise alused“.

§ 2. Määrus jõustub kolmandal päeval peale avaldamist Riigi Teatajas.

Jaanus Karilaid
Volikogu esimees

SELETUSKIRI
Eelnõule „Haapsalu Linnavolikogu 29.05.2009 määruse nr 85 kehtetuks tunnistamine“

Määruse vastuvõtmisest tänaseni on mitmed varasemad regulatsioonid muudetud või ei ole enam kehtivad.

1.	Muudetud on Põhikooli- ja gümnaasiumiseadust (edaspidi PGS), mis reguleerib õpetajate kvalifikatsioone ja kutsemeisterlikkuse tõusu.

PGS § 74 lõike 5 alusel kehtestatud kvalifikatsiooninõuded õpetajatele on sõnastatud järgmiselt: „Põhikooli ja gümnaasiumi õpetaja kvalifikatsiooninõuded on magistrikraad või sellele vastav kvalifikatsioon ja õpetajakutse“. Sama on lasteaiaõpetajatega.

2.	Üldhariduskoolide pedagoogidel on atesteerimine lõpetatud alates 01.01.2014.

Haridus- ja teadusministri 02.10.2002 määrus nr 69 „Pedagoogide atesteerimise tingimused ja kord“, millele on viidatud Haapsalu Linnavolikogu määruse preambulas, reguleerib täna vaid lasteaiaõpetajate atesteerimist.

Täna on huvikoolide (muusikakool ja kunstikool) õpetajate töötasu diferentseeritud haridustasemega. Spordikoolis reguleeritakse treenerite töötasu vastavalt treeneritele omistatud kutsetasemetele.

Linnavalitsus teeb ettepaneku eelnõu määrusena vastu võtta.

Liina Põld
Aselinnapea
17.01.2014